alexandrainst/scandi-wiki huggingface dataset:
Pseudomorphinae

Pseudomorphini 

Pseudomorphinae  er en underfamilie av løpebiller. Ingen arter er registret fra Norge.

Utseende 
Denne gruppen ser veldig ulike ut fra de fleste løpebiller. Kroppen er bredt oval, hodet ikke markert avsatt fra resten. Antenner og bein er ganske korte.

Utbredelse 
De fleste av artene lever i Australia.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Pseudomorphinae Newman, 1842
 Slekten Adelotopus Hope, 1834
 Slekten Cainogenion Notman, 1925
 Slekten Cryptocephalomorpha Ritsema, 1875
 Slekten Paussotropus Waterhouse, 1877
 Slekten Protoscalidion Schaufuss, 1888
 Slekten Pseudomorpha Kirby, 1825
 Slekten Sphallomorpha Westwood, 1837

Eksterne lenker 
 
 Tree of Life - Løpebiller (Carabidae) engelskspråklig
 Database - Carabidae of the World - database, utbredelse, bilder  engelskspråklig
 Ground beetles - Photo catalog of the Central European Carabidae - bilder  engelskspråklig
 Norsk Entomologisk forening 

Løpebiller
 
Biller formelt beskrevet i 1842
Siagoninae

Enceladini 
 Siagonini 

Siagoninae  er en underfamilie av løpebiller. Ingen arter er registret fra Norge.

Utseende 
Middelsstore, svarte eller mørkbrune løpebiller. Hodet er ganske stort med store kjever (mandibler), antennenes første ledd er langt og kølleformet. Pronotum har rundede sider og et sterkt tilsmalnet bakover (omtrent som et våpenskjold), scutellum sitter på en markert stilk mellom pronotum og dekkvingene. Dekkvingene er ovale. Hele oversiden er jevnt og nokså kraftig punktert, punktene danner ikke rader på dekkvingene.

Utbredelse 
I Europa forekommer det fire arter langs middelhavskysten.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Siagoninae Bonelli, 1813
 Slekten Enceladus Bonelli, 1813 - bare én art:
 Enceladus gigas Bonelli, 1813
 Slekten Luperca Castelnau, 1840 - to arter:
 Luperca goryi (Guerin-Meneville, 1838)
 Luperca laevigata (Fabricius, 1781)
 Slekten Siagona Latreille, 1804 - 80 arter. I Europa:
 Siagona dejeani Rambur, 1837
 Siagona europaea Dejean, 1826
 Siagona jenissonii Dejean, 1826
 Siagona longula Reiche & Sauicy, 1855

Eksterne lenker 
 
 Tree of Life - Løpebiller (Carabidae) engelskspråklig
 Database - Carabidae of the World - database, utbredelse, bilder  engelskspråklig
 Ground beetles - Photo catalog of the Central European Carabidae - bilder  engelskspråklig
 Norsk Entomologisk forening 

Løpebiller
 
Biller formelt beskrevet i 1813
Simmons College

Simmons College  er et privat, ikke-kommersielt universitet i Boston i delstaten Massachusetts, USA. Det ble opprettet i 1899.

Ved universitetet var det 4 849 studenter og 374 vitenskapelig ansatte i 2006, og samme året var skolepengene US$ 26 705 for studenter folkeregistrert i USA. Studiene gis opp til doktorgradsnivå.

Referanser

Eksterne lenker 
 

Universiteter i Massachusetts
Boston
Utdanningsinstitusjoner etablert i 1899
1899 i USA
Siena Heights University

Siena Heights University er et privat, kristent kvalitetsuniversitet i Adrian i delstaten Michigan, USA. Det ble opprettet i 1919.

Ved universitetet var det 2 153 studenter i 2006. Studiene gis opp til mastergradsnivå.

Eksterne lenker
 

Universiteter i Michigan
Utdanningsinstitusjoner etablert i 1919
1919 i USA
Lenawee County
Southern Arkansas University

Southern Arkansas University-Magnolia  er et delstateid (adventistisk) universitet i Magnolia i delstaten Arkansas, USA. Det ble opprettet i 1909.

Ved universitetet var det 3 057 studenter og 184 vitenskapelig ansatte i 2006, og samme året var skolepengene US$ 4 650 for studenter folkeregistrert i delstaten. Studiene gis opp til mastergradsnivå.

Eksterne lenker
 

Universiteter i Arkansas
Utdanningsinstitusjoner etablert i 1909
1909 i USA
Southwestern Oklahoma State University

Southwestern Oklahoma State University  er et delstateid universitet i Weatherford i delstaten Oklahoma, USA. Det ble opprettet i 1901.

Ved universitetet var det 5 164 studenter og 225 vitenskapelig ansatte i 2006, og samme året var skolepengene US$ 3 450 for studenter folkeregistrert i delstaten. Studiene gis opp til mastergradsnivå.

Eksterne lenker
 

Universiteter i Oklahoma
Utdanningsinstitusjoner etablert i 1901
1901 i USA
Southern Utah University

Southern Utah University  er et delstat-eid universitet i Cedar City i delstaten Utah, USA. Det ble opprettet i 1897.

Ved universitetet var det 7 029 studenter og 285 vitenskapelig ansatte i 2006, og samme året var skolepengene US$ 4 069 for studenter folkeregistrert i delstaten. Studiene gis opp til mastergradsnivå.

Eksterne lenker
 

Universiteter i Utah
Utdanningsinstitusjoner etablert i 1897
1897 i USA
Iron County (Utah)
Breiangen

Breiangen er havområdet der Drammensfjorden møter Holmestrandfjorden og Oslofjorden, på begge sider av fylkesgrensen mellom Viken og Vestfold og Telemark, og øst for Holmestrand og sør for Hurumlandet. Den sørligste begrensningen er Horten.

Havområdet er inntil ca. 100 meter dypt. Tofteholmen og Ranvikholmen i øst er vulkanske, og har Norges høyeste middeltemperatur. Midt i Breiangen ligger den fredede og botanisk enestående øya Mølen. Området rundt fjorden har trolig Norges største bestand av misteltein. 

Det ligger en rekke gravhauger fra bronsealderen og jernalderen på kystene og øyene rundt Breiangen, blant annet ved Rødtangen, Ersvika, og på Mølen. Området har vært en viktig ferdselsåre i århundrer.

Referanser 

Oslofjorden
Fjorder i Vestfold og Telemark
Fjorder i Viken
Askers geografi
Holmestrands geografi
LibriVox

LibriVox er et digitalt bibliotek med fritt tilgjengelige lydbøker, lest inn av frivillige. Prosjektet startet i 2005 og hadde over 7 000 lydbøker i oktober 2014. De fleste lydbøkene er på engelsk, men det er også lydbøker på cirka 30 andre språk, som tysk, fransk og spansk. I 2011 fantes kun ett norsk innslag, (diktet "Med en vandlilje" av Henrik Ibsen). De fleste av bøkene som leses inn for LibriVox kommer fra Project Gutenberg.

Eksterne lenker 
 

Digitale bibliotek
Etableringer i 2005
EM i friidrett 1986 – 10 000 meter menn

Dette er de offisielle resultatene for øvelsen 10 000 meter herrer ved EM i friidrett 1986 i Stuttgart, Vest-Tyskland. Finalen ble avholdt den 26. august. 

Geir Kvernmo representerte Norge og kom på 20.-plass.

Rekord
Mesterkskapsrekord før denne konkurransen:
 

Det ble ikke satt ny mesterskapsrekord under konkurransen.

Resultater

Eksterne lenker
 Resultater

EM i friidrett 1986
10 000 meter under EM i friidrett
Leirfjorden (Sørfold)

Leirfjorden (lulesamisk: Činovuodna) er en fjordarm av Sørfolda i Sørfold kommune i Nordland som strekker seg nesten 18 kilometer i nordøstlig retning fra innløpet mellom Styrkesneshaugen i nord og Stornesodden i sør. Ved Kobbhammarnes deler fjorden seg i en nordlig arm, Kobbelvvågen, og en sørlig arm, Sørfjorden, som hver har en lengde på i underkant av to kilometer.

På nordsiden av fjorden strekker Ytterfjellet og Kvanntoaksla (715 moh.) seg fra munningen og østover til Bonnådalen med utløpet til Bonnåelva. Videre inn mot fjordbunnen stiger Høgbergfjellet til 921 meters høyde. På sørsiden ligger Aspenesfjellet (457 moh.), Kalviktuva (769 moh.) og Kati. Kobbhammaren (275 moh.) i fjordbunnen skiller Kobbelvvågen og Sørfjorden hvor henholdsvis Kobbelva og Sørfjordelva har sine utløp.

Fv612 og Fv613 går langs nordsiden av Leirfjorden med grendene Ørnes, Engan, Leirfjordgård og det tidligere fergestedet Bonåsjøen i den indre delen, mens videre utover ligger Kvantoland og Styrkesvik. I Elvkroken knyttes fylkesveiene til E6 som går langs den mer sparsomme bebyggelsen på sørsiden av fjorden som hovedsakelig er konsentrert rundt Sørfjorden. Det tidligere fergestedet Sommerset ligger midtveis mellom munningen og fjordbunnen.

Referanser 

Fjorder i Sørfold
Ahmad Ghavam-os-Saltaneh

Ahmad Ghavam-os-Saltaneh (født 1876, død juli 1955) var i fire omganger statsminister i Iran: 4. juni – 12. oktober 1921, 11. juni 1922 – 30. januar 1923, 9. august 1942 – 15. februar 1943 og 28. januar 1946 – 18. desember 1947. Han er også kjent som: Ahmad Qavam, Ahmad Qavam os-Saltaneh, Ahmad Qawam os-Saltana, Ahmad Ghavam os-Saltana og Ahmad Qavam os-Saltana.

Sovjetunionen hadde før hans siste statsministerperiode i 1946 invadert de nordlige delene av Iran, men inngikk en avtale med Qavam om å trekke seg ut mot å få en stor oljekonsesjon. De sovjetiske troppene trakk seg ut i mai 1946, men Qavam unngikk å oppfylle sin del av avtalen ved å kreve at konsesjonen først skulle godkjennes av parlamentet (Majlis). Parlamentet hadde nettopp blitt oppløst og den neste forsamlingen møttes ikke før i oktober 1947. Det nektet da å godkjenne konsesjonen.

Referanser

Iranske politikere
Personer fra provinsen Gilan
Personer fra Teheran
Bombingen av Shellhuset

Bombingen av Shellhuset var et bombeangrep fra britiske Mosquito-fly mot oljeselskapet Shells hovedkvarter i København i Danmark 21. mars 1945. Angrepet ble utført mot det som da var Gestapos hovedkvarter i København, og mot Gestapo sine arkiver over motstandsbevegelsen. Hensikten var å ødelegge arkivene. Bombeangrepet medførte store tap, både militære og sivile, blant dem 86 danske skolebarn grunnet feilaktig bombing av Den Franske Skole.

Nordmenn som deltok i angrepet 
Herman Hirsch Becker, som fløy som navigatør med en australsk Mosquito-skvadron, ble drept etter at flyet hans ble skutt ned av tysk luftvern. En ukjent alliert flyger ble begravet i Tranebjergs gravlund den 26. mars 1945 på øya Samsø. 5. mai 2000 ble det bekreftet at det dreide seg om Becker. Hermann Becker har ingen slektninger, da resten av familien Becker forsvant i konsentrasjonsleiren Auschwitz i 1942-43.

Squadron Leader Arne Austeen (drept i kamp den 4. mai 1945) var sjef for 126 Squadron i RAF, oppsatt med Mustang-jagerfly. 31 Mustangfly eskorterte Mosquitoflyene og skulle avlede det tyske luftvernskytset, tre Mustanger måtte vende tilbake etter kollisjon med fugler og to gikk tapt i kamp.

Referanser

Litteratur 
 Ahlmann, Henrik: (2005) Den Franske Skole, RAF's angreb på Shellhuset 21. mars 1945, En kortlægning af katastrofen på Frederiksberg og Vesterbro ISBN 87-990654-0-1
 Sasbye, Kjeld Mahler: Operation Carthage  ISBN 87-985141-0-5
 Matthias Bath: Danebrog gegen Hakenkreuz, Der Widerstand in Dänemark 1940–1945, Wachholtz 2011, ISBN 978-3-529-02817-5

Eksterne lenker 
 

Københavns historie
Gestapo
Konflikter i 1945
1945 i Danmark
EM i friidrett 1986 – Maraton kvinner

Dette er de offisielle resultatene for øvelsen Maraton damer ved EM i friidrett 1986 i Stuttgart, Vest-Tyskland som ble avholdt den 30. august. 

Bente Moe representerte Norge og kom på sjetteplass.

Finalen

Eksterne lenker
 Resultater

EM i friidrett 1986
Maraton
Mitsubishi Carisma

Mitsubishi Carisma er en stor familiebil produsert for det Europeiske markedet av Mitsubishi Motors fra 1995 til 2004. Modellnavnet er satt sammen av ordene car (engelsk = bil) og kharisma (gresk = guddommelig/himmelsk gave). 

Bilen ble produsert i samarbeid med Volvo og hadde samme chassis som første generasjon Volvo S40. Bilene ble bygget på NedCar fabrikken i Born, Nederland, som på den tiden ble eid av begge firmaene. Det ble bygd over 350'000 biler i løpet av produksjonstiden.

Carisma ble levert som 4-dørs sedan og 5-dørs kombi, det var flere motoralternativer, bensin fra 1.3 L til 1.8 L, en 1.8 L GDI og en 90 HK, 1.9 L TD turbodiesel levert av Renault. Senere også en 100 HK, 1.9 L DI-D common rail diesel, denne ble også benyttet i Volvo og Renault sine biler.

Til tross for navnet, hadde Carisma et forholdsvis nøytralt design som skyldtes at bilen var Mitsubishis første forsøk på å komme inn i det konservative europeiske firmabil-markedet. En ansiktsløfning i 2001 gjorde heller ikke mye av seg. Bilen var plassert imellom Lancer og Galant, etter produksjonsstans tok Lancer plassen i Mitsubishis europeiske rekke.

I flere markeder hvor Lancer ikke var tilgjengelig, ble Lancer Evolution solgt som Mitsubishi Carisma GT.

Chassiset ble også brukt av firmaet Proton for å utvikle Proton Waja.

Produksjon og salg 

(Kilde: Fact & Figures 2000, Fact & Figures 2005, Mitsubishi Motors websider)

Referanser 

Carisma
Bilmodeller introdusert i 1995
EM i friidrett 1986 – Maraton menn

Dette er de offisielle resultatene for øvelsen maraton herrer ved EM i friidrett 1986 i Stuttgart, Vest-Tyskland som ble avholdt den 30. august. 

Norge var ikke representert i øvelsen.

Finalen

Eksterne lenker
 Resultater

EM i friidrett 1986
Maraton
Peace & love

Peace & Love er den største festivalen i Sverige  og den eneste med en klar melding om solidaritet, forskjellighet og forståelse, som løper gjennom hele programmet.
Festivalen startet i 1999 og finner sted i Borlänge.

Konseptet 
Peace & Love sitt konsept går ut på å spre budskapet om forskjellighet, solidaritet og forståelse. Det handler om å krysse landegrenser og bringe forskjellige kulturer fra nær og fjern sammen og prøve å få mennesker til å forandre sine holdninger til seg selv og andre.

Peace & Love-festivalen er fortsatt en av Skandinavias festivaler som vokser med rekordfart. I 2006 var det 15 000 besøkende hver dag, med over 37 000 besøkende i løpet av arrangementet. 2007 var det niende året for festivalen. Ved10 års jubileet i 2008 slo festivalen den gamle rekorden med over 25 000 besøkende! Dette gjorde festivalen til den nest største i Sverige.

Temaet  
Hvert år fokuserer festivalen på et tema som den vil at de besøkende skal reflektere over. På temadagene, før konsertene starter, kan publikum få med seg debatter og undervisning, og de kan selv delta i workshops og diskusjoner som handler om årets tema.

Tidligere tema
2004 – Ytringsfrihet
2005 – Miljøet
2006 – Demokrati
2007 – Revolusjon
2008 – Våkne!
2009 – Pasjon
2010 – Frihet

Artister 
I løpet av årene har utenlandske artister som Patti Smith, New York Dolls, Ed Harcourt, Vive la Fête, Hanoi Rocks, Motörhead, Cut Copy, og Khonnor underholdt publikum. Det har også store svenske artisert som The Cardigans, Thåström, Håkan Hellström, The Sounds, Mando Diao, Lars Winnerbäck, Ulf Lundell, The Hives, Looptroop, The Hellacopters og In Flames samt mange fler.

Gruppen som har spilt flest ganger på festivalen er Sugarplum Fairy, et rockeband fra Borlänge. I besetningen finner vi Carl og Victor som er småbrødrene til Gustaf Norén fra det kjente bandet Mando Diao, som også er et rockeband fra Borlänge.
I 2008 gjestet musikklegender som Sex Pistols og Manu Chao. Andre som opptrådte var Jazon Mraz, W.A.S.P og metallegendene In Flames

Repeterende arrangementer etablert i 1999
Musikkfestivaler i Sverige
1999 i Sverige
Lykke Li

Li Lykke Timotej Zachrisson (født 18. mars  1986), bedre kjent under artistnavnet Lykke Li, er en svensk sanger. 

Lykke Zachrisson ble født i Ystad, Skåne, i Sverige, i 1986 og ble oppdratt av kunstneriske foreldre. Hennes mor var fotograf og tidligere Tant Strul-medlem Kärsti Stiege og hennes far, Johan Zachrisson var medlem i nyprog-bandet Dag Vag. Familien flyttet til Stockholm da Lykke Li var liten, og flyttet videre til Portugal da hun var seks, der de bodde i fem år. Familien brukte også tid i Lisboa og Marokko og tilbrakte vintrene i Nepal og India. Hun flyttet til New York og bodde der i tre måneder da hun var 19 år. Der spilte hun inn sitt første album før returen til Sverige. På et tidspunkt jobbet hun som danser på svenske TV-programmer. 

Hun utgav sitt første studioalbum, Youth Novels, på LL Recordings i Skandinavia, 4. februar 2008 og hadde en større utgivelse for Europa i juni, 2008. Produsentene på albumet var Björn Yttling fra Peter Bjorn and John og Lasse Mårtén. Det ble utgitt i USA 6. mai 2008, i Irland 6. juni 2008 og 9. juni i Storbritannia.

Lykke hadde litt suksess med EP-en Little Bit i 2007. Stereogum skrev at hun var en artist man bør holde øye med i oktober 2007 og beskrev musikken hennes som en blanding av soul, electro og «powdered-sugar pop».

Hun har sunget på den svenske produsenten Kleerups album Kleerup, i låten «Until We Bleed».

Diskografi

Studioalbum 
 Youth Novels (2008)
 Wounded Rhymes (2011)
 I Never Learn (2014)
 So Sad So Sexy (2018)

EP-er og Singler 
 Little Bit (2007)
 Tonight (2008)
 I'm Good, I'm Gone (2008)
 Breaking It Up (2008)
 Get Some (2010)
 I Follow Rivers (2011)
 Still Sad Still Sexy (2019)

Musikkvideoer 
 Little Bit
 I'm Good. I'm Gone
 I'm Good. I'm Gone Live Acoustic
 Breaking It Up
 Possibility i Twilight saga New Moon
 Get Some
 I Follow Rivers

Referanser

Eksterne lenker 
 
 
 
 
 WONKY POP - Lykke Live in London & Review
 Lykke Li hos TheLipster.com

Svenske musikere
Svenske låtskrivere
Personer fra Ystad
Åsane prosti

Åsane prosti tidligere Arna og Åsane prosti er et tjenestedistrikt i Bjørgvin bispedømme i Den norske kirke tilsluttet Bergen kirkelige fellesråd. Det omfatter Osterøy kommune og bydelene Arna og Åsane i Bergen kommune, samt Ytre Sandviken i Bergenhus bydel i Bergen, med til sammen 67 000 innbyggere 1. januar 2015. Prosten har sete i Åsane.

Åsane og Arna prosti ble etablert i 1990 da prestegjeldene Arna, Ytre Arna, Biskopshavn, Eidsvåg, Salhus og Åsane ble fradelt Bergen domprosti. I 2014 ble kirkesognene på Osterøy overført til prostiet fra Nordhordland prosti, som deretter fikk navnet Åsane prosti. I tillegg ligger prestetjenesten ved Bergen fengsel og Bjørgvin fengsel under Åsane prosti. To prestestillinger er definert som fengselsprester.
 Fra 1. juni 2015 endret prostiet navn fra Arna og Åsane prosti til Åsane prosti.
Målformen i Åsane prosti er todelt. De fem sognene på Osterøy, samt Arna og Ytre Arna sogn har nynorsk som liturgisk målform. De øvrige sogn har bokmål.

Sogn og kirker i Åsane prosti	
Bergen kommune:
 Åsane prostisogn
 Åsane nye kirke
 Åsane gamle kirke
 Arna sogn
 Arna kirke
 Takvam kapell
 Biskopshavn sogn
 Biskopshavn kirke
 Eidsvåg sogn
 Eidsvåg kirke
 Salhus sogn
 Salhus kirke
 Ytre Arna sogn 
 Ytre Arna kirke

Osterøy kommune:
 Bruvik sogn
 Bruvik kirke
 Gjerstad sogn
 Gjerstad kirke
 Hamre sogn
 Hamre kirke
 Haus sogn
 Haus kirke
 Hosanger sogn
 Hosanger kirke

Se også 
Liste over kirker i Norge etter kommune

Referanser

Eksterne lenker 
 Prosti, fellesråd og sokn i Bjørgvin – frå 1. januar 2020
 Åsane prosti på Kirken.no

Prostier i Bjørgvin bispedømme
Religion i Vestland
Arna
Åsane
Osterøy
Etableringer i 1990
Fana prosti

Fana prosti er et prosti i Bjørgvin bispedømme i Den norske kirke tilsluttet Bergen kirkelige fellesråd. Prosten har sete i Fana i Bergen.

Fana prosti ble opprettet ved utskillelse fra Midthordland prosti i 1990. Da Laksevåg prosti ble nedlagt høsten 2012 ble Fyllingsdalen sogn og Sælen sogn overført til Fana prosti og da Midthordland prosti ble nedlagt i 2014 ble Os sogn og Austevoll sogn overført til prostiet.

Prostiet omfatter nå menighetene i bydelene Fana, Fyllingsdalen og Ytrebygda i Bergen og i kommunene Austevoll og Os sør for Bergen, samt områdene Minde, Fantoft, Slettebakken og Nattland i Årstad bydel i Bergen, med til sammen 136 500 innbyggere 1. januar 2015.

Sogn og kirker i Fana prosti	
Bergen kommune:
 Fana sogn
 Fana kirke (prostikirke)
 Ytrebygda kirke
 Birkeland sogn
 Birkeland kirke
 Bønes sogn
 Bønes kirke
 Fyllingsdalen sogn
 Fyllingsdalen kirke 
 Skjold sogn
 Skjold kirke
 Slettebakken sogn
 Slettebakken kirke
 Storetveit sogn
 Storetveit kirke	
 Sælen sogn
 Sælen kirke
 Søreide sogn
 Søreide kirke

Austevoll kommune:
 Austevoll sogn
 Austevoll kirke
 Bekkjarvik kirke
 Hundvåkøy kirke
 Møkster kirke
 Storekalsøy kirke

Bjørnafjorden kommune:
 Fusa sogn
 Fusa kirke
 Hålandsdal kirke
 Strandvik kirke
 Sundvor kirke
 Sævareid kapell
 Os sogn
 Nore Neset kirke
 Os kirke

Se også 
Liste over kirker i Norge etter kommune

Referanser

Eksterne lenker 
 Prosti, fellesråd og sokn i Bjørgvin – frå 1. januar 2020
 Fana prosti på Kirken.no

Prostier i Bjørgvin bispedømme
Religion i Vestland
Etableringer i 1990
Bergen
Bergen domprosti

Bergen domprosti er et prosti i Bjørgvin bispedømme i Den norske kirke tilsluttet Bergen kirkelige fellesråd. Ettersom prostiet er tilknyttet Bergen domkirke, er det ledet av en domprost.		
						
Prostiet er inndelt i sogn, og alle disse ligger i Bergen kommune, i bydelene Bergenhus, Laksevåg og Årstad.

Domprost er fra mars 2019 Gudmund Waaler..

Sogn og kirker i Bergen domprosti	
(Bergen kommune)
 Bergen domsogn
 Bergen domkirke
 Korskirken
 Mariakirken
 Nykirken
 Johanneskirken
 Fridalen sogn
 Fridalen kirke
 Laksevåg sogn
 Laksevåg kirke
 Landås sogn
 Landås kirke
 Loddefjord sogn
 Loddefjord kirke
 Løvstakksiden sogn
 Solheim kirke
 Sankt Markus kirke
 Nygård sogn
 Nygård kirke
 Olsvik sogn
 Olsvik kirke
 Sandviken sogn
 Sandvikskirken
 Årstad sogn
 Årstad kirke

Se også		
Liste over kirker i Norge etter kommune		
Den norske kirkes nettside

Referanser

Eksterne lenker 
 Prosti, fellesråd og sokn i Bjørgvin – frå 1. januar 2020
 Bergen byleksikon på nett, om Bergen domprosti
 Bergen domprosti på Kirken.no

Prostier i Bjørgvin bispedømme
Religion i Vestland
Bergen
Jomfru Marias opptagelse i himmelen

Jomfru Marias opptagelse i himmelen, også kalt jomfru Marias himmelfart, latin Assumptio Mariae. 

Ifølge en tidlig katolsk, ortodoks, orientalsk-ortodoks og delvis anglikansk oppfattelse ble jomfru Maria tatt opp til  himmelen med kropp og sjel. Dette blir feiret på samme dag både i øst- og vestkirken, nemlig 15. august, men det ble katolsk dogme først 1. november 1950, da Pius XII uttalte seg ex cathedra i sammenheng med den apostoliske konstitusjonen Munificentissimus Deus. I den ortodokse kirken kalles høytiden hensovnelsen.

Den 15. august var i katolsk tid også en viktig merkedag i Norden og dagen har et eget tegn på primstaven, som er et innrammet kors. På denne dagen ba folk til jomfru Maria om at det ikke skulle bli uår. Dagen het Marias himmelfart.

Oppfattelsen av Marias himmelfart deles ikke av de protestantiske kirker, da disse hevder dette ikke har bibelsk belegg.

15. august er derfor en offentlig helligdag i en rekke land, som Kroatia, Belgia, Chile, Colombia, Ecuador, Frankrike, Hellas, Italia, Libanon, Litauen, Malta, Mauritius, Polen, Portugal, Senegal, Slovenia, Spania, Tyskland (Saarland og Bayern) og Østerrike. Den ortodokse kirke følger juliansk kalender og feirer dagen 28. august.

Se også 
 Kristi himmelfart
 Ferragosto, italiensk og polsk høytidsdag 15. august

Eksterne lenker 
 
 Katolsk.no
 Den gyldne legenden

August
Jomfru Maria
Høytider og helligdager